GiliGold/VAD_KnessetCorpus huggingface dataset:
זאב אלקין: כבר לפני שנה הם נתנו לנו הערכה מאוד לא פשוטה.
זאב אלקין: פרסמנו אותה מיד, אגב, לא הסתרנו אותה.
זאב אלקין: הדברים פורסמו.
זאב אלקין: שאמרו שלגבי חלק מהמודלים המרכזיים הם פוסלים את זה לחלוטין ולגבי חלק ממרכיבי המחקר הם אומרים שאפשר להמשיך את זה בתנאים מסוימים שהחוקרים יהיו מוכנים לשנות את מבנה המחקר והדרישות.
זאב אלקין: יכלנו לקבור את הכל כבר אז.
זאב אלקין: לא רצינו.
זאב אלקין: דווקא בגלל מה שאתם מצביעים כי חבל לחכות וחבל לאבד זמן, ולכן אפשרנו את השיח הזה בין המומחים לנסות לראות מה אפשר להציל מהמחקר.
זאב אלקין: לצערי כבר כמעט שנה נמשך השיח הזה.
זאב אלקין: התקציב קיים, עצור, לא מתקדם בגלל הדבר.
זאב אלקין: קיבלנו חוות דעת סופית מאותה ועדה.
זאב אלקין: עוד פעם, זה לא אני וליצמן, מה אנחנו מבינים מה כן, מה לא, מה אני מומחה למדעי הסביבה, אני לא, לא מתיימר להיות.
זאב אלקין: אני הגעתי לפוליטיקה מהעולם האקדמי וזה מספיק לי כדי להבין במה אני לא מבין.
זאב אלקין: אז בזה אני לא מבין.
זאב אלקין: אבל כשהוועדה המדעית מאוד מאוד רצינית עם האנשים הכי טובים בתחום אומרת לנו מיצינו, אי אפשר להמשיך, אנחנו לא מצליחים להגיע להבנות ואי אפשר לעמוד מאחרי המשך המחקר בתצורה כפי שהחוקרים רוצים להמשיך אותו, אנחנו לא מוכנים להסמיך על זה את ידינו, זה לא נכון מתודלוגית.
זאב אלקין: אין לנו ברירה אלא לאמץ את המסקנות שלה.
זאב אלקין: כי אין לי שום כלי לחלוק עליה בסופו של דבר.
זאב אלקין: זאת ועדה שאנחנו הקמנו עם מומחים הכי טובים בתחום.
זאב אלקין: הם לא תאמו ביניהם את העמדות לפני שהתיישבו בוועדה הזאת, הם בדקו את זה לעומק, לפרטי פרטים.
זאב אלקין: מה כן אפשר לעשות?
זאב אלקין: צריך לדאוג שיתבצעו מחקרים על המפרץ, זה מאוד מאוד חשוב, לכן בלי לחכות לויכוח הזה כחלק מההחלטה על המפרץ הקצינו כסף והיה קול קורא ואושרו לא מעט מחקרים במפרץ חיפה בנושאים הרלוונטיים.
זאב אלקין: גם הכסף שיתפנה עכשיו מזה שהמחקר נעצר אנחנו לא לוקחים חזרה לתקציב המשרד.
זאב אלקין: אנחנו נפנה אותו לעוד קול קורא, לעוד מחקר בתחום הזה.
זאב אלקין: רק נצטרך ללכת למחקר, כנראה, בעקבות התוצאות של העניין הזה נצטרך לעשות את הבדיקה המדגמית של חוות דעת לגבי שיטות ומתודולוגיות קודם.
זאב אלקין: הטעות פה הייתה ממש בראשית הדרך שכנראה שלא מספיק השקיעו בדיון במתודולוגיה של המחקר כשאישרו אותו וזה התפוצץ כבר אחרי שהוא התקדם וסתם איבדנו זמן וכסף.
זאב אלקין: אין פה במה להתגאות בפרשה הזאת.
זאב אלקין: אבל בנקודה לאן שזה הגיע אני לא ראיתי שיש דרך אחרת מאשר בסופו של דבר אחרי שנה של השיח הזה שלא הולך לשום מקום ואחרי חוות דעת כתובה, חד משמעית של אותה ועדה מדעית שאי אפשר להמשיך ואין מה להמשיך ואין טעם להמשיך לחתוך את זה ולשים את הכסף הזה מחדש למימון מחקרים בתחום הזה - - -
<קריאה: השר אלקין אתה השר הכי חזק שאנחנו מכירים.
<קריאה: כל הדיבור פה הוא דיבור של - - - אנחנו לא מוכנים לעשות את הפשרות - - - אתה שר חזק - - -התעשייה המזהמת של מפרץ חיפה, צריך שר חזק שישמור לנו על החופים.
<קריאה: אתה השר הכי חזק שיכול להיות ואנחנו ממש מבקשים ממך לעשות את כל מה שאתה יכול בשביל לשמור על התושבים, להגן על התושבים ולא על המפעלים.
אכרם חסון: אנחנו נמשיך בסבב השני.
אכרם חסון: מי שיתחיל זה מאיר ואנונו, סגן ראש המועצה בזכרון יעקב.
אכרם חסון: לכל אחד אני מקציב דקה.
<מאיר ואנונו: אני פה כנציג זכרון יעקב והאזור, אחד האזורים היפים בארץ, שנמצא בעיצומו של מאבק.
<מאיר ואנונו: אם לא נצליח לשנות את רוע הגזירה אין מילה אחרת זולת אסון שיתרחש על אזורנו.
<מאיר ואנונו: המאבק מתנהל ביחד עם מטה תושבים מכל האזור.
<מאיר ואנונו: נציג המטה והתושבים, יהודה ברונר, שיושב לידי יפרט את מהות המאבק בזמן שידבר.
<מאיר ואנונו: תודה.
<יהודה ברונר: המאבק שלנו הוא נגד הכנסת קונדנסט לארץ ונגד הצבת אסדות הפרדת הקונדנסט מהגז סמוך לחופים שלנו.
<יהודה ברונר: הקונדנסט הזה לא חייב להכנס.
<יהודה ברונר: זה חומר יקר אמנם, הרבה ירוויחו ממנו, אבל הקונדנסט הוא חומר נפיץ, רעיל, הוא מסרטן.
<יהודה ברונר: הוא ידוע במחקרים רבים כחומר שפוגע בכבד, בכליות, בפוריות, בעוברים, במערכת העצבים המרכזית, במה לא.
<יהודה ברונר: הוא נפיץ במיוחד, הוא מסכן.
<יהודה ברונר: הכנסה של קונדנסט באזור שבין נתניה לחוף הכרמל תסכן באופן מיידי את הבריאות והחיים של כמיליון אנשים.
<יהודה ברונר: הקונדנסט הזה יוזרם לבתי הזיקוק בחיפה ויתווסף על החומרים שכבר יש שם, בעצם יגדיל את הסיכון לעוד מיליון אנשים.
<יהודה ברונר: יש אלטרנטיבות שמקובלות מאוד בעולם להפרדת הקונדנסט לא בקרבת ציבור אלא על פי הבאר בלב הים על ידי אסדות צפות.
<יהודה ברונר: טכנלוגיה שקוראים לה FPSO.
<יהודה ברונר: היא קיימת, היא גם הייתה אחת החלופות שנובל אנרג'י הציעו.
<יהודה ברונר: בזמנו החלופה הזאת נפסלה והוחלט לשם היתירות האנרגטית, היציבות האנרגטית של ישראל לקרב את כל החומרים האלה אלינו.
<יהודה ברונר: אבל היום כבר אין ספק יחיד.
<יהודה ברונר: יש חוץ מתמר ולוויתן יש גם את כריש שכבר מתחיל להפיק.
<יהודה ברונר: יש את נובל אנרג'י עם דלק, כמובן - - -
אכרם חסון: השאלה ברורה.
אכרם חסון: עוד משהו.
<יהודה ברונר: השאלה היא מה עושה המשרד להגנת הסביבה כדי למנוע את הסכנה הזו למיליון תושבים ולכל המפעלים הפטרוכימיים שאמורים לקום באזור.
אכרם חסון: הדובר השני עורך דין תומר ישראל מירוק עכשיו.
<תומר ישראל: שלום, בוקר טוב, תודה על הדיון.
<תומר ישראל: אני רוצה כן להגיד שלפחות מהנקודה שלי אנחנו מרגישים באיזשהו שינוי בתפקוד המשרד.
<תומר ישראל: עברו הרבה שרים, ניכר שיש שינוי.
<תומר ישראל: אני מניח שחלק גדול מהשינוי זה המנכ"ל, חלק גדול מהשינוי זה השר אבל צריך להמשיך.
<תומר ישראל: בגדול מה ששמענו מהשר זה לא מעט צריך חוק ויש חוק ומחוקקים עוד חוק ועוד חוק וחסרים תקציבים.
<תומר ישראל: זה הכל נכון אבל יש לא מעט חוקים, כמו שאמרתי בפגישה לפני מספר ימים, יש לא מעט חוקים, ניקח לדוגמה את הפסולת האלקטרונית, שפשוט לא מיושמים בכלל.
<תומר ישראל: ולהוסיף ולהרבות בחוקים אני לא בטוח מה התועלת שבזה אם לא מצליחים ליישם את החוקים הקיימים.
<תומר ישראל: השר סיפר שהוא מקבל מסרונים - - -
אכרם חסון: תגיד לנו מה השאלה בבקשה.
אכרם חסון: בוא נתמקד בזה, אין לנו הרבה זמן.
<תומר ישראל: אוקיי, אז אני אתמקד במה שאני אומר.
<תומר ישראל: יש עניין של חקיקה סביבתית ביהודה ושומרון שמעוכבת.
<תומר ישראל: יש עניין של אכיפה בשטחי B שהמשרד מסוגל לדחוף שזה יקרה כשזה נוח וכשצריך אבל במקרים אחרים הוא לא עושה את זה.
<תומר ישראל: יש עניין של מורדות הר הצופים של תכנית שמעוכבת שדרך אגב הייתה שם התערבות של שר בוועדות התכנון, שר אחר הרבה לפני כן.
<תומר ישראל: יש עניין של אכיפה בשבת.
<תומר ישראל: כל הנושאים האלה הם נושאים שהמשרד בעצם, לכאורה, תומך בקידום שלהם אבל הם מעוכבים ויש איזשהי תחושה שיש שם התערבות של לשכת ראש הממשלה.
<תומר ישראל: א' - האם זה נכון ו-ב' איך המשרד פועל או האם השר יכול לפעול או לעשות משהו כדי להזיז את העניינים האלה.
אכרם חסון: מר אלי בודמן.
<אלי בודמן: שלום.
<אלי בודמן: אני מייצג את מטה התושבים מכרמל מנשה.
<אלי בודמן: זה בהמשך לנושא ש- - -
אכרם חסון: אז השאלה בדקה בבקשה.
אכרם חסון: בוא נתמקד בשאלות.
אכרם חסון: לא ניתן הרצאות ככה.
אכרם חסון: אנחנו רוצים שהשר יענה לכם על מה שכואב לכם אז בואו בבקשה תשאלו.
<אלי בודמן: אני צריך להסביר יש כל מיני - - -
אכרם חסון: אנחנו מבינים, אנחנו באים מהשטח, אנחנו מכירים את המטריה.
<אלי בודמן: אתה מכיר בוודאי כי אתה תושב האזור אתה יודע בדיוק איך ה- - -
אכרם חסון: אז לכן בוא תשאל בצורה ברור וישירה מה השאלה לשר.
<אלי בודמן: לפי התכנית הנוכחית לפיתוח לוויתן הקונדנסט אמור להכנס לחוף ולהגיע לבז"ן.
<אלי בודמן: לפי התכנית של נובל אנרג'י אין צורך במיכל אחסון.
<אלי בודמן: בא משרד האנרגיה ואומר, אני רוצה מיכל אחסון בחגית.
<אלי בודמן: לצורך זה הוא גייס איש מהמשרד שלך, ד"ר צור גלין, שכותב דו"ח ובדו"ח יש שלוש נקודות.
<אלי בודמן: נקודה ראשונה - הקונדנסט הוא מסוכן, פולט חומרים מסוכנים, חלקם מסרטנים.
<אלי בודמן: שתיים - אסור שהאוכלוסייה בחיפה תחשף לקונדנסט הזה ולחומרים האלה.
<אלי בודמן: שלוש - יש להקים מיכל אחסון קונדנסט בחגית.
<אלי בודמן: זה פשוט מאוד שערורייה איך המשרד להגנת הסביבה - - - האם המדיניות של המשרד להגנת הסביבה כדי להקל על הזיהומים בחיפה, כדי להפחית זיהומים זה להעביר את המתקנים המזהמים לאזורים אחרים בארץ כדי ליצור עוד מפרצי חיפה למיניהם בכל מיני מקומות בארץ ואם לא האם השר מוכן להתערב ולדאוג לביטול הדו"ח הזה, לביטול חוות דעת ולביטול ההנחיה של המשרד להגנת הסביבה להקים שם את המיכל.
אכרם חסון: גברת אלה נווה.
<אלה נווה: אז קודם כל ככה.
<אלה נווה: למעשה הזרקור מופנה לתכנית של בז"ן כשהולך לקום בית זיקוק חדש ליד בז"ן שבו המשרד בעצמו ביום 19.1 מודה נורית שטרוך שבקרקעות הצפון יש גידול של אחסון של דלקים ובעצם נוצר מצב שבו יש גם מתקני ייצור גדלים בתוך בז"ן וגם בית זיקוק חדש ליד בז"ן וכמובן, זיהום האוויר במפרץ חיפה קטסטרופלי וגם התחלואה היא קטסטרופלית.
<אלה נווה: אנחנו יודעים שנשים צעירות בגיל של 15-34 חולות כמעט 40% יותר מעל הממוצע הארצי.
<אלה נווה: והשאלה איך השר מתכוון לפתור את הבעיה הזאת ולמה לא שומעים את המשרד להגנת הסביבה שהוא קם נגד קרקעות הצפון ונגד האחסון הנוסף והחדש ובעצם למה המשרד להגנת הסביבה לא חושף שקרקעות הצפון היא אחסון חדש, לא מחליף, כי עד עכשיו אתם עשיתם הצגה שזה אחסון מחליף, זה לא מחליף, זה חדש.
<אלה נווה: ואיך כל זה יסתדר עם התכניות להפחתת הזיהום.
<אלה נווה: זה נחמד מאוד שיש אוטובוסים וגז והכל.
<אלה נווה: כל התחבורה אותה אתם תנקו אבל את התעשייה אתם תגדילו משמעותית.
<אלה נווה: ואיך תתמודדו עם זה.
אכרם חסון: מר אורון שמשון.
<אורון שמשון: אני מייצג קבוצה שפועלת ברשת הפייסבוק על נושא של מטרדי רעש.
<אורון שמשון: נושא של מטרדי רעש הוא נושא שתופס נפח מאוד גדול מהפעילות של משטרת ישראל.
<אורון שמשון: אם אני לא טועה מספר התלונות בנושא של מטרדי הרעש הוא המספר הגדול ביותר, ולמרות כל זאת אנחנו רואים שהתקנות מ-1992 לא עודכנו למרות כל האמצעים והמערכות המודרניות, מערכות הקול עם העוצמות הגדולות שנכנסו לשוק.
<אורון שמשון: אני רוצה להתמקד בשאלה הנוגעת לימים מותרים ברעש.
<אורון שמשון: בתקופה האחרונה הוכנסו ימים מותרים ברעש שאחריהם אין יום חופש.
<אורון שמשון: זאת אומרת בשכונת מגורים יכול אדם מסוים להפעיל קריוקי, להפעיל מערכות קול לאורך כל הלילה בלי שום הגבלה.
<אורון שמשון: אני רוצה רק להגיד שהיה מן הטעם לפחות את הימים המותרים לרעש שאחריהם אין יום חופש לעשות הגבלה או בלם שמעבר לשעה הזאת אי אפשר יהיה לקיים את ההפרעה.
אכרם חסון: אוקיי תודה.
אכרם חסון: מר אהרון גל.
<אהרון גל: שלום, אני מייצג את קיבוץ בארות יצחק ומושב מזור.
<אהרון גל: אנחנו שני יישובים צמודים לנתב"ג.
<אהרון גל: מה שנקרא בפיינלס של מסלול 21 ואני גם אדבר על הנושא של זיהום הרעש.
<אהרון גל: אצלנו המטוסים 80-100 מטר מעל הרעש.
<אהרון גל: הדציבילים מגיעים אלינו בין 80 ל-100 דציבלים.
<אהרון גל: רק שתבין, באולם חתונות שכולנו נמצאים שכואב לנו מגיע בסביבות ה-85 דציבלים.
<אהרון גל: ואנחנו לא מסוגלים לחיות בצורה כזאת.
<אהרון גל: השאלה שלי, קודם כל איך מגנים על היישובים שכבר היום במצב בלתי נסבל ולא מדבר על מטרד רעש, אני מדבר כואב.
<אהרון גל: ודבר שני, אם שינוי התמ"א, כפי שאתה בטח יודע שיש בקשה לשינוי תמ"א שמתכוונים לרמת ההגנות שיש לנו גם להוריד אותן, מה העמדה של המשרד.
אכרם חסון: גברת נילי גרוסמן, אחרונה בסבב הזה.
<נילי גרוסמן: אני עוסקת בייעוץ אסטרטגי, בין היתר למפרץ חיפה, לקמפיין.
<נילי גרוסמן: אני גם פעילה סביבתית הרבה מאוד שנים.
אכרם חסון: מייעצת למי במפרץ חיפה, למפעלים, לתושבים, לרשויות?
<נילי גרוסמן: לארגונים ואנחנו עובדים יחד עם ראשי רשויות מקומיות במפרץ חיפה, לא רק עיריית חיפה אלא כל היישובים באזור.
<נילי גרוסמן: אני אתחיל במחמאה לכבוד השר, למשרד, ואני אציין לטובה ולחיוב את המנהיגות של משרדך בנושא של התחנה הפחמית בחדרה.
<נילי גרוסמן: וזאת דוגמה מצויינת איך המשרד שלך, גם דל התקציב יכול בהחלט להוביל מהלך ולשנות את תמונת המצב ואת איכות האוויר.
<נילי גרוסמן: ומכאן אני אעבור לנושא של מפרץ חיפה.
<נילי גרוסמן: אני אגע בשלוש נקודות.
<נילי גרוסמן: הנקודה הראשונה שאני גם שמחתי לשמוע מדבריך זה הסתכלות צופה פניי עתיד.
<נילי גרוסמן: אנחנו צריכים למצוא אפיק חלופי לתעשייה המזהמת ועדיף לעשות את זה כבר היום ולכן הייתי רוצה לראות את המשרד שלך מוביל מהלך בשיתוף עם משרדי הממשלה הנוספים כמו משרד הכלכלה, משרד התשתיות, כדי לייצר תעשייה חלופית במקום אותה תעשייה מזהמת שקיימת היום במפרץ חיפה לתעשייה נקייה שתספק גם הרבה מקומות עבודה אחרים.
<נילי גרוסמן: ואני מאמינה שכמו שהוכחת מנהיגות בנושא של הפחם תוכל גם להוביל מהלך חדשני בנושא הזה של במקום לא רק אומת סטרט אפ אלא גם אומת קלין טק ואנרגיה נקייה.
<נילי גרוסמן: שתי נקודות נוספות.
<נילי גרוסמן: הנקודה הבאה זה לגבי המחקר האפידמיולוגי אני רק רוצה לציין ששנים שהתעשייה טוענת אלינו, הסביבתיים, שלא הוכח קשר סיבתי.
<נילי גרוסמן: שלא בודקים אז לא מוצאים קשר אז לתשומת לבך.
<נילי גרוסמן: והנקודה האחרונה, אני רוצה לשתף אותך בתחושה קשה שיש לי.
<נילי גרוסמן: אני הייתי בדיון בנושא הרחבת בז"ן ואני חייבת להגיד לך אחרי תקופה ארוכה שאני בקשר עם התושבים במפרץ חיפה.
<נילי גרוסמן: אני מכירה את המצוקות שלהם, אני מכירה את ההתמודדות היום יומית שלהם עם חריגות, עם עשן שיוצא פה ושריפה שם וכל יום ריחות חריפים.
<נילי גרוסמן: הם מתמודדים עם תחלואה מאוד קשה, עם סרטן.
<נילי גרוסמן: ואין כמעט משפחה שלא חוותה סרטן ואני חייבת לשתף אותך בתחושה מאוד קשה.
<נילי גרוסמן: אני הייתי שם בדיון ואני חייבת להגיד לך שבמקום לשמוע קול חזק וברור כמו שאתה אומר לנו כאן בדיון הזה מטעם משרדך הנציגה נשמעה מגומגמת.
<נילי גרוסמן: ואני חייבת להגיד שאני הרגשתי תחושה שהציבור מופקר - - -
אכרם חסון: אוקיי, תודה רבה, אנחנו חייבים להפסיק כאן.
אכרם חסון: אנחנו מבינים, השר קלט מה שביקשת אז בואו ניתן לשר לענות.
אכרם חסון: יש לנו סבב אחרון אחרי זה ואנחנו נסיים, בבקשה.
זאב אלקין: קודם כל היו פה שתי שאלות על קונדנסט.
זאב אלקין: זו בעצם אותה שאלה שהגיעה משתי זוויות שונות של אותו מקום גיאוגרפי בערך אז אני אתייחס לזה ביחד.
זאב אלקין: אני אתחיל מהדבר הכי בסיסי.
זאב אלקין: כרגע אין עמדה סופית של המשרד להגנת הסביבה בנושא של קונדנסט.
זאב אלקין: לכן זה נחמד שאתם יודעים שמישהו כותב דו"ח כזה או אחר אבל בסוף זה תהליך שלם.
זאב אלקין: כל דבר כשאנחנו אומרים אותו אנחנו אומרים אותו אחרי שאנחנו בודקים את עצמנו, בוודאי בנושא כל כך מהותי בשבע עיניים.
זאב אלקין: לכן גם כשמישהו כותב דו"ח יש גם מישהו שקורא את זה אחרי זה ולפעמים גם יוצאים לאיזשהי התייעצות חיצונית ולפעמים מסתבכים בטיוטה כזו או אחרת.
זאב אלקין: לכן גם כשמסתובבות כל מיני שמועות על טיוטות כאלה או אחרות אין להן כרגע על מה להתבסס כי כרגע המשרד להגנת הסביבה עוד בתהליך של ההתדיינות בינינו לבין משרד האנרגיה ואנחנו גם מגבשים את ה- -
<קריאה: יש כבר עבודות בשטח.
זאב אלקין: - - אנחנו מגבשים את העמדה שלנו בעניין הזה.
זאב אלקין: אני גם יכול להגיד לכם שמשרד האנרגייה מאוד לא מרוצה, נכון לעכשיו, מהעמדה של המשרד להגנת הסביבה בנושא הזה של קונדנסט.
זאב אלקין: יש בינינו ויכוחים, לא אכנס כרגע לפרטים שלהם ואנחנו בהחלט כאן
זאב אלקין: ברגע שנגבש סופית את עמדתנו אנחנו גם ניתן לה פומבי ונמשיך את ההתדיינות מול משרד האנרגייה.
זאב אלקין: לגבי ה- - -
<קריאה: אדוני השר - - -
<קריאה: עד אז - - -
אכרם חסון: חברים, אני מבקש שאף אחד לא מעיר ולא מגיב.
זאב אלקין: לגבי האמירה של ירוק עכשיו שיש שינוי וזה שר והמנכ"ל.
זאב אלקין: תומר, אני ארשה לעצמי לחלוק עליך.
זאב אלקין: הדבר שהכי טוב במשרד הזה זה לא השר ולא המנכ"ל עם כל החשיבות שאנחנו מייחסים לעצמנו, זה אנשי המקצוע שלו.
זאב אלקין: אני כבר ניהלתי מספר משרדי ממשלה.
זאב אלקין: גם כחבר כנסת עבדתי מול הרבה משרדי ממשלה.
זאב אלקין: המצב במשרד להגנת הסביבה הוא מאוד מאוד ייחודי.
זאב אלקין: יש בו הרבה אנשי מקצוע שנמצאים שם לא רק בגלל שזה מקום העבודה שלהם אלא בגלל שהנושא הזה מאוד מאוד חשוב להם.
זאב אלקין: וזה נכס עצום.
זאב אלקין: לא תמיד ארגונים סביבתיים מסכימים עם הקביעות שלהם ולא תמיד מרוצים ממה שהם קובעים, זה בסדר.
זאב אלקין: אבל זה הצבא.
זאב אלקין: אין צבא ממשלתי אחר והוא גם צבא טוב.
זאב אלקין: בתור מי שעובד מול המשרד ורואה כמה אנשים משקיעים ועד כמה הנושא הזה חשוב, לכן כל הקרדיט על כל ההישגים הוא לא של השר ולא של המנכ"ל אלא הוא של אנשי המשרד והם אנשים מצויינים שאפשר לצאת איתם לקרב.
זאב אלקין: לגבי חוקים שלא מיושמים.
זאב אלקין: זה נכון אני גם אמרתי את זה פה.
זאב אלקין: אמרתי שאחת מהבעיות שלנו שאנחנו במצב הרבה יותר טוב, גם כשיש לה בעיות, אמרתי את זה בתחילת הדיון.
זאב אלקין: אבל המצב הרבה יותר גרוע עם היישום והאכיפה, אנחנו מודעים לזה.
זאב אלקין: מנסים לשנות מה שאפשר במסגרת המשאבים שיש לנו ומראש אומרים שהרבה דברים אי אפשר לשנות במסגרת המשאבים שיש לנו ואז אנחנו עושים מה שתמיד עושים בחיים הריאלים - אנחנו מתעדפים.
זאב אלקין: ומתוך הרבה מסגרות רגולטוריות שיש אנחנו מחליטים מה המסגרות שיותר בוערות ויותר חשובות ושם נותנים תעדוף באכיפה ומה המסגרות שזה חשוב אבל זה פחות.
זאב אלקין: ולכן שם משקיעים פחות באכיפה.
זאב אלקין: אין חוק כזה שאנחנו אומרים שאנחנו לא אוכפים אותו בכלל.
זאב אלקין: דבר כזה גם אסור לנו.
זאב אלקין: אבל בהחלט יש חוקים שאנחנו לא אוכפים אותם בצורה מספקת.
זאב אלקין: ואין מה לעשות, זה הכלים שיש לנו במסגרת של מה שיש לנו.
זאב אלקין: במסגרת אותו ויכוח שהיה באישור התקציב בשבוע הראשון שלי במשרד, חלק מהויכוח היה על נושא התקנים כי כל משרדי הממשלה לפי תכנית ממשלתית היו צריכים לעבור קיצוץ דרמטי.
זאב אלקין: אז היה שם קרב והצלחנו כמעט לאפס את הקיצוץ.
זאב אלקין: יש קיצוץ מסוים, הוא קטן, ומצד שני לפרויקטים מסוימים קיבלנו אפילו תוספת כוח אדם.
זאב אלקין: אבל זה רחוק מזרח ממערב ממה שאנחנו צריכים.
זאב אלקין: אני שמח שלא קיצצו אותנו דרמטית כמו שהיו צריכים אבל זה כמובן לא נותן מענה לאתגרים שישנם.
זאב אלקין: חקיקה סביבתית ביו"ש, אני מניח שהתכוונת - אין חקיקה סביבתית ביו"ש, יש צווי אלוף.
זאב אלקין: התכוונת להרחבה של חקיקה סביבתית קיימת במדינת ישראל באמצעות צווי אלוף גם ביהודי ושומרון.
זאב אלקין: אני מניח שעל זה הייתה השאלה, שזה מה שמתעכב.
זאב אלקין: כי הכנסת לא מחוקקת ביו"ש כאלה דברים.
זאב אלקין: יש דוגמאות בודדות - - -
<תומר ישראל: לכן לא נכנסתי לניואנסים.
<תומר ישראל: גם צווים זה סוג של חקיקה מבחינתי.
זאב אלקין: אז אני מניח שאם הבנתי אותך נכון לזה התכוונת.
זאב אלקין: נכון שיש פה פער מאוד מאוד לא טוב ולא מוסבר וכך אגב לא רק בנושא סביבתי.
זאב אלקין: בכל הנושאים של הרחבת החקיקה הישראלית בשטחי יו"ש באמצעות צווי אלוף, ככה מדינת ישראל עושה מבחינה משפטית.
זאב אלקין: תמיד היועמ"ש יו"ש תירץ את זה בהעדר כוח אדם.
זאב אלקין: ולכן שהוא לא מספיק - - - ולכן עשינו פה מהלך.
זאב אלקין: ישבנו - - - אזרחי, שאלנו אותם - - - אנחנו לא יודעים להביא תקנים כי גם לנו אין.
זאב אלקין: אנחנו יודעים להביא כסף.
זאב אלקין: הם יכולים לצאת החוצה ליועצים חיצוניים, לתגבר את עצמם.
זאב אלקין: שאלנו כמה כסף צריך כדי לצאת בצורה מזורזת להרחבה של כל החקיקה הסביבתית ביו"ש, קיבלנו תשובה מהמנהל האזרחי.
זאב אלקין: את התשובה שראש המנהל האזרחי נתן לנו - זה הכסף שהקצינו לצורך המטרה הזאת.
זאב אלקין: ולכן כרגע עברנו כבר את כל התהליכים הפורמליים, קיבל מנהל אזרחי אישורים על התקציבים האלה והוא צריך עכשיו להפעיל את זה ולהוכיח שבאמת הבעיה הייתה כספית ואין בעיות אחרות.
זאב אלקין: אבל הכדור שם.
זאב אלקין: שכל מה שיכלנו לעשות - אני לא יודע להרחיב במקומם.
זאב אלקין: אבל עשיתי מה שמשרדים אחרים לא עשו.
זאב אלקין: הרי כולם מבקרים על זה את המנהל האזרחי רק אף אחד לא שם כסף.
זאב אלקין: אנחנו שמנו כסף מהתקציב הדל שלנו כי לדעתנו זה חשוב.
זאב אלקין: זה בסוף אותה סביבה.
זאב אלקין: אם יש זיהום מים שם - - -
<תומר ישראל: זה בדיוק ההבדל מהנושאים האחרים.
<תומר ישראל: הסביבתי יש הסכמה רחבה גם מימין וגם משמאל לגבי הנחיצות.
זאב אלקין: ברור שצריך.
זאב אלקין: זה בסוף אותה סביבה, ולכן זה מה שאנחנו יודעים לעשות ואנחנו נמשיך ללחוץ על המנהל לעשות את זה כי הם התחייבו לנו שזה יפתור להם את כל הבעיות.
זאב אלקין: אני שומע שיש קצת חילוקי דעות בנושא הזה בין יועמ"ש יו"ש לרמ"ה.
זאב אלקין: לא נכנס לרמ"ה איך לנהל את עצמו ואיך לנהל את המנהל.
זאב אלקין: אני מקווה מאוד שהם יידעו לעמוד בהתחייבויות שהם נתנו לנו בהקשר הזה.
זאב אלקין: אבל עשינו פה מעשה.
זאב אלקין: לא חיכינו, גם מיפינו את כל מה שצריך ויש לנו מיפוי מלא.
זאב אלקין: אכיפה בשטחי B - אין אכיפה בשטחי B כי זה לא בסמכותנו לפי הסכמי אוסלו.
זאב אלקין: עשו חריג אחד דרמטי, נושא של מפחמות, אחרי שנה של מאבק ציבורי ושלנו ושכנענו בסוף את מתאם הפעולות בשטחים ואת צה"ל לעשות את המהלך ואני שמח גם שהם לא הסתפקו במהלך חד פעמי אלא שעכשיו הרימה ראש מפחמה אחת גם פתחו לה את הראש מהר כדי שכולם יבינו.
זאב אלקין: יש פה גם היבט של הרתעה.
זאב אלקין: כשרואים שאנחנו ממשיכים לפעול אז אני מניח שזה לא יחזור על עצמו.
זאב אלקין: אבל זה מאוד מאוד חריג וזה לא במסגרת של סמכויות האכיפה שיש.
זאב אלקין: לא לנו כמשרד ולא למנהל האזרחי.
זאב אלקין: זה המשמעות של הסכמי אוסלו, זה לא המקום לדון על הסכמי אוסלו, יתרונותיהם וחסרונותיהם, ודעתי בעניין ידועה, אבל זאת לא הבמה.
זאב אלקין: אבל זה חלק ממערכת הסכמית שמדינת ישראל פועלת בתוכה ויש לזה מחירים כבדים שזה חלק מהמחיר.
זאב אלקין: אין לנו סמכויות אכיפה, לא ב-A ולא ב-B.
זאב אלקין: ורוב הזיהומים שהם חוצי גבולות שמגיעים גם לתוך השטח הריבוני של מדינת ישראל הם לא יוצאים משטחי C, אין מה לעשות, הם יוצאים משטחי A ו-B.
זאב אלקין: ואז כולנו עוסקים איך לתפוס את זה באמצע בתוך שטח C לפני שזה מגיע ואיך אפשר אז במים זה קצת יותר קל כי זה בסוף נחלים שאולי אפשר לתפוס את זה קודם וכולי אבל זה בעיה.
זאב אלקין: זו בעיה כן.
זאב אלקין: מפחמות - דיברתי.
זאב אלקין: בעיה שכל פעם פוגשת אותנו בתקופה של תופעת האקר.
זאב אלקין: ברגע שיש עונה חקלאית רלוונטית פתאום מזוהמים כל הנחלים הגדולים שגובלים עם הרשות הפלשתינאית.
זאב אלקין: נחל אלכסנדר, מספר נחלים.
זאב אלקין: כל שנה אותו סיפור.
זאב אלקין: איך אפשר להתתמודד עם זה?
זאב אלקין: אז אפשר לנסות לתפוס את זה באמצע בכל מיני אמצעים ופה, היה פה ראש רשות המים בתחילת הדיון, הם השחקן המוביל בעניין הזה.
זאב אלקין: אנחנו שם הלוחץ והדוחף אבל אנחנו מנסים גם לקיים הדברות עם גורם שלישי, עם החקלאים ברשות הפלשתינאית לתמרץ אותם לאסוף את האקר ולא לשים אותם בנחלים.
זאב אלקין: מנסים לעשות כל מיני פטנטים כאלה.
זאב אלקין: אבל כלים אמיתיים של אכיפה אין לנו, זה המצב האמיתי ולא נדע לשנות את זה ותאמין לי ראש הממשלה פה לא קשור, לא הוא זה שמפריע לנו להפעיל אכיפה אלא זה המצב הסטטוטורי בשטח.
זאב אלקין: מורדות הר הצופים - אני מאוד בעד התכנית הזאת, אני חושב שהיא נכונה, המשרד תמך בה לאורך כל הדרך.
זאב אלקין: היה איזשהו ניסיון לסגת אחורה בתקופה של אחד מהשרים שקדמו לי.
זאב אלקין: אפילו גם כאן הניסיון היה חלקי ולא מלא.
זאב אלקין: העמדה של המשרד מאוד ברורה, גם של הרט"ג, גם של המשרד.
זאב אלקין: מתקדם פה הליך תכנוני, הכדור העיקרי היה בעיריית ירושלים.
זאב אלקין: לדעתי אנחנו דווקא בשלבים הסופיים של ההליך הזה.
זאב אלקין: אין לנו דרך לזרז אותו.
זאב אלקין: אין שום סיכוי שראש הממשלה הוא זה שעוצר את זה, אני אומר את זה מתוך ידיעה.
זאב אלקין: זה הליך בירוקרטי תכנוני רגיל שדווקא מי שצריך לתת לו פוש זה עיריית ירושלים, זה היה במגרש שלה.
זאב אלקין: צריך לסיים את זה.
<קריאה: או במחוזית.
זאב אלקין: זה נכון שזה במחוזי אבל התבקשו שם לבדוק אלטרנטיבות מסוימות שהעירייה הייתה צריכה לבדוק.
זאב אלקין: קרקעות הצפון.
זאב אלקין: נושא מורכב.
זאב אלקין: יש על זה יותר כותרות וחששות מהעתיד מאשר ביצוע אמיתי אבל את מכירה את המחלוקת בינך לבין המשרד בנושא הזה.
זאב אלקין: לא חושב שאני אדע לחדש מעבר למה שאנשי המקצוע של המשרד אומרים.
זאב אלקין: אנחנו סבורים שיש צורך בהעברה של חלק ממה שקיים היום במפרץ לקרקעות הצפון כי חלק מהמתקנים הם ישנים מאוד והם מסוכנים הרבה יותר בתצורה ישנה.
זאב אלקין: לא מסכים איתך שזה הוספה.
זאב אלקין: אני יודע שזה החשש - - -
<קריאה: עובדת שלך הודתה שזה הוספה והגדלה.
זאב אלקין: אני מכיר את זה.
זאב אלקין: זה ויכוח ישן, זה לא מה שאנחנו מכירים מבחינת המעורבות שלנו במוסדות תכנון.
זאב אלקין: אבל באמת כדאי להמשיך את הדיאלוג הזה מול האנשי מקצוע שלנו פרטנית שיושבים על התכניות האלה במוסדות התכנון והם אלה שמובילים את התהליך הזה.
זאב אלקין: אותו דבר לגבי הרחבת בז"ן, מה שנשאלתי.
זאב אלקין: סוגייה מורכבת מאוד.
זאב אלקין: היה שם שיח לא רק ברמה של נציגת המחוז שאני מניח שאליה התייחסת אלא גם ברמה של אנשי מטה הכי טובים שלנו שיש ניהלו את המשא ומתן הזה ואת השיח סביב הסוגייה מה נכון לאשר ומה לא נכון לאשר.
זאב אלקין: הם קיבלו את ההחלטה במקום לאור הנתונים שהיו ולאור הנכונות ללכת לקראתם בדרישות שהיו לנו.
זאב אלקין: וזאת ההחלטה וזה מה שהצבענו ואנחנו נושאים באחריות לפי מה שהצבענו כולל אני.
זאב אלקין: למרות שאין לי סמכות להורות להם אחרת אבל אני נושא באחריות, זה חלק מהמשוואה המורכבת הזאת.
זאב אלקין: והם אנשי מקצוע טובים.
זאב אלקין: לא מקבל את האמירה, לא יודע איך הם נשמעו, לא הייתי באותו דיון אבל פחות חשוב איך הם נשמעים כשהם מדברים בציבור, יותר חשוב מה עולם המושגים המקצועי שאיתו הם עובדים והם אנשי מקצוע טובים שטובת הציבור זה הדבר היחידי שמנחה אותם.
זאב אלקין: לגבי סוגיות הרעש מכל מיני סוגים שעלו כאן, גם עוד נושא שהוא במסגרת האחריות שלנו.
זאב אלקין: קודם כל מטרדי רעש והימים המיוחדים.
זאב אלקין: הכנסת חוקקה את הימים המיוחדים או יותר נכון רצתה לחוקק ובמסגרת הסכמות שהיו השר חתם על התקנות של הוספת הימים כדי לא לשבור פה את המסגרת הרגולטרית ומה שצריך להיות בתקנות לא לעשות דרך חקיקה בגלל הלחץ של הכנסת.
זאב אלקין: היה היגיון בחקיקה הזאת למרות המטרד שזה מייצר.
זאב אלקין: אני חושב שבסופו של דבר זה היה נכון.
זאב אלקין: גם אם אני הייתי היום שר הייתי חותם על אותן תקנות.
זאב אלקין: לא רוצה להסתתר מאחרי העמדה של קודמיי.
זאב אלקין: אני חושב שהם עשו נכון מי שחתם.
זאב אלקין: אגב, יש עוד כל מיני תהליכים מהסוג הזה שעוד מתקיימים כי הייתה עוד יוזמת חקיקה אחת שגם בעקבותיה הוטל עליי על ידי ועדת שרים לחקיקה לשקול לעשות את זה בתקנות ויכול להיות שאני כן הולך להוסיף עוד יום אחד.
זאב אלקין: אני אומר לך ישירות כי יש תהליכים שבדרך - - -
<אורון שמשון: אבל למחרת היום אנשים עובדים.
<אורון שמשון: לא מאפשר להם לישון בלילה ואתה רוצה שהם ילכו לעבודה.
<אורון שמשון: יש אנשים - - -
זאב אלקין: יש סוגייה של בקשה להגביל את ההיתר הזה בשעות מסוימות, הייתה אפילו יוזמת חוק כזאת שאנחנו עוד לא גיבשנו מה עמדתנו מסיבה מאוד פשוטה כי על פניו לא צריך בשביל זה חוק.
זאב אלקין: כבר היום בתקנות אני יכול להגביל במידה ויש - - - שזה נכון במסגרת התקנות הקיימות, ולכן לא בטוח שצריך בשביל זה חקיקה.
זאב אלקין: לכן גם אישרנו את זה וצריך עיון והתלבטות של המשרד.
זאב אלקין: האם נכון לעשות את זה באותם ימים מיוחדים?
זאב אלקין: יש פה ניגוד אינטרסים.
זאב אלקין: ברור, שם אותו על השולחן, של אנשים שמצד אחד רוצים לחגוג את הימים האלה ולא פשוט להגביל אותם כי החגיגה הרבה פעמים נמשכת כל הלילה לבין הרצון של האזרחים שלא רוצים לקחת חלק בחגיגות, רוצים לישון, ולמחרת בבוקר צריכים לצאת לעבודה.
זאב אלקין: צריך להגיע פה לאיזשהו איזון.
זאב אלקין: האיזון הזה גם יתקף כך או אחרת על ידי הכנסת כי יש גם בכנסת לחצים לכאן ולכאן.
זאב אלקין: אני עוד לא מגובש מה עמדתי בעניין.
זאב אלקין: יש דברים שאני אומר, עוד לא יודע.
זאב אלקין: אנחנו לומדים את זה.
זאב אלקין: ברור לי מה מפת האינטרסים כאן.
זאב אלקין: אני צריך א' - לגבש מה עמדתי מבחינה מקצועית יחד עם אנשי המקצוע של המשרד, מה נכון.